۱۴۴۶-۴-۲ تاریخ نشر شوی خبرونه بلخ بلخ ولایت کې ۴۳۵۱۷ تنو ته روغتیایی خدمات! افغانی سرې میاشتې د خپلو روغتیایی کارکوونکو پر مټ د تېرو ۳۰ ورځو په ترڅ کې د بلخ ولایت په مختلفو سیمو کې د یاد شمېر ناروغانو له جملې د ۱۰۴۴۹ تنو معاینات او درملنه ، ۲۷۵ تنو ته پانسمان او ۴۵۷۴ تنو ته بېلابېل واکسینونه تطبیق کړی، ۱۳۴۳ میرمنو ته له ولادت وړاندې او وروسته لازمې روغتیایی مشورې او ۳۱۸۹ تنو خوارځواکو ماشومانو ته ځانګړی خوراکی توکی ورکړل شوی، ۷۴۱ مېرمنو ته د کورنی تنظیم او ۲۲۹۴۶ تنو ته د روغتیا ساتنې په برخه کې عامه پوهاوی هم ورکړل شوی. ـــــــــــــــــــــــــــــــــــــــــــــــــــــــــــــــــــــــــــــــــــــــ در ولایت بلخ برای ۴۳۵۱۷ تن خدمات صحی ارائه شد کارمندان صحی هلال احمر افغانی در طی ۳۰ روز گذشته، برای ۱۰۴۴۹ تن مریض در مناطق مختلف ولایت بلخ بعد اﺯ معاینه ادویه رایگان فراهم، ۲۷۵ مجروح پانسمان و برای ۴۵۷۴ تن واکسین های مختلف تطبیق نموده اند. همچنان برای ۱۳۴۳ زن قبل وبعد از ولادت مشوره های لازم ارائه و برای ۳۱۸۹ کودک مبتلا به سوء تغذی مواد غذایی مخصوص فراهم و برای ۷۴۱ زن در مورد تنظیم امور خانواده گی مشوره های لازم ارائه نموده است. نیز برای ۲۲۹۴۶ تن در مورد حفظ الصحه آگاهی عامه ارائه شده است. بادغیس بادغیس ولایت کې ۳۰۵ زده کونکو ته ښوونیز خدمات د افغانی سرې میاشتې اړوند د بادغیس ولایت ښوونیز مرکز د تېرو ۳ میاشتو په ترڅ کې ۳۰۵ زده کوونکو ته د اسلامی ښوونې، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې. یاده موده کې ۶۵ تنه زده کونکی د زده کړو له بشپړولو وروسته فارغ او پاتې ۲۴۰ تنه لا هم په زده کړو بوخت دی. مرکزی ریاست ‏د افغانی سرې میاشتې سرپرست عمومی رئیس د قزاقستان لپاره د اسلامی همکاریو سازمان د غذایی مصؤنیت له استازی سره ولیدل. نن شنبه د ربیع الآخر پر ٢ مه، د افغانی سرې میاشتې سرپرست عمومی رئیس شیخ القرآن والحدیث شهاب الدین دلاور د قزاقستان هېواد لپاره د اسلامی همکاریو سازمان د غذایی مصؤنیت له استازی ښاغلی اِمری سره په خپل کاری دفتر کې د دوه اړخیزې همکارۍ په پار د همغږۍ ناسته ترسره کړه. ناسته کې د افغانی سرې میاشتې سرپرست عمومی رئیس په خپلو خبرو کې د یاد سازمان له همېشنیو مرستو څخه د مننې او قدردانی ترڅنګ ښاغلی اِمری ته ډاډ ورکړ، چې ترسره کېدونکې مرستې به په شفافه بڼه تر اړمنو او مستحقو وګړو رسول کېږی. دا راز ښاغلی دلاور د ژمی موسم په را رسېدو سره د بې وزلو وګړو د ستونزو زیاتوالی ته په اشارې له نوموړی غوښتنه وکړه، چې په یادو شرایطو کې د افغانی سرې میاشتې هر اړخیز ملاتړ وکړی، څو په ګډه د اړمنو وګړو د لاسنیوی جوګه شی. ورپسې په قزاقستان کې د اسلامی همکاریو د سازمان استازی په خپلو څرګندونو کې په ډاګه کړه، چې تل به له افغانی سرې میاشتې سره د بې وزلو او اړمنو افغانانو د کړاوونو په راکمولو کې اوږه په اوږه ولاړ وی.